KVIETIMAS suteikti RINKOS KONSULTACIją informacijos saugos rizikos vertinimo paslaugų viešajame pirkime
Kviečiame tiekėjus suteikti rinkos konsultaciją informacijos saugos rizikos vertinimo paslaugų viešajame pirkime ir  per 7 darbo dienas nuo rinkos konsultacijos paskelbimo Centrinėje viešųjų pirkimų informacinėje sistemoje dienos pateikti atsakymus į pateiktus klausimus, savo siūlymus ir rekomendacijas.
BENDROJI INFORMACIJA
	
	Perkančioji organizacija:
	Lietuvos Respublikos užsienio reikalų ministerija.

	
	Perkančiosios organizacijos ir rinkos dalyvio bendravimas ir keitimasis informacija:
	bendravimas bus vykdomas lietuvių kalba naudojantis Centrinės viešųjų pirkimų informacinės sistemos (toliau – CVP IS) priemonėmis.

	
	Pirkimo objekto rūšis:
	Paslaugos.

	
	Taikomi BVPŽ kodai:
	72800000-8 (Kompiuterių audito ir tikrinimo paslaugos).

	
	Pirkimo, dėl kurio vykdoma rinkos konsultacija, pavadinimas:
	informacijos saugos rizikos vertinimo paslaugų (toliau– Paslaugos) viešasis pirkimas, atliekamas gynybos ir saugumo srityje (toliau – Pirkimas).

	
	Pirkimo objekto aprašymas:
	Žr. šio Kvietimo dalyvauti rinkos konsultacijoje (toliau – Kvietimas) 2 priedą „Techninė specifikacija“ (toliau – Techninė specifikacija).

	
	Numatoma rengti susitikimą su rinkos dalyviais:
	Ne.

	
	Konsultacijos suteikimo terminas:
	Nurodyta CVP IS.

	
	Pirkimo objekto specifika:
	Paslaugų teikimo metu gali būti sukuriama įslaptinta informacija, žymima slaptumo žyma „Riboto naudojimo“. Atsižvelgiant į tai:
a) Pirkimas bus atliekamas vadovaujantis Viešųjų pirkimų, atliekamų gynybos ir saugumo srityje, įstatymu;
b) Paslaugų teikėjas privalės turėti galiojančią Valstybės ir tarnybos paslapčių įstatymo nustatyta tvarka išduotą įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančią pažymą arba galiojantį tiekėjo patikimumo pažymėjimą;
c) Paslaugų teikėjo darbuotojai, kurie tiesiogiai teiks Paslaugas, privalės turėti Valstybės saugumo departamento suteiktą teisę dirbti ar susipažinti su įslaptinta informacija, žymima slaptumo žyma „Riboto naudojimo“, arba išduotą leidimą dirbti ar susipažinti su įslaptinta informacija.


KVIETIMAS DALYVAUTI RINKOS DALYVIŲ KONSULTACIJOJE
Perkančioji organizacija, siekdama tinkamai pasirengti Pirkimui, parengti Pirkimo sąlygas, užtikrinančias sąžiningą konkurenciją ir atitinkančias naujausias rinkos tendencijas, gauti konsultacijas, kaip perkančiajai organizacijai įsigyti jos poreikius atitinkančias Paslaugas efektyviausiu ir racionaliausiu būdu, supažindinti rinkos dalyvius su planuojamu Pirkimu, vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo 8 straipsnio 2 dalies 1 punktu, prašo rinkos dalyvius pateikti atsakymus į šio Kvietimo dalyvauti rinkos konsultacijoje 1 priede „Klausimai rinkos dalyviams“ pateiktus klausimus, savo siūlymus ir rekomendacijas (toliau – įžvalgos).
Perkančioji organizacija, įvertinusi gautas įžvalgas, esant papildomų klausimų, gali pakartotinai klausti siūlymą (-us) pateikusį (-ių) rinkos dalyvį (-ių).
Perkančioji organizacija prašo teikti konkrečias įžvalgas, pateikiant jų pagrindimą, galimos naudos, įgytos palyginus pasiektus tikslus su išlaidomis, pastangomis arba įgyvendinimo nuostoliais, bei nurodant, kokia pateikta informacija yra konfidenciali (jeigu tokia yra).
Papildomai paaiškiname, kad ši rinkos konsultacija yra skelbiama iki viešojo pirkimo pradžios. Rinkos konsultacija nėra skelbimas apie viešąjį pirkimą ar išankstinis skelbimas apie viešąjį pirkimą. Šios rinkos konsultacijos paskelbimu dalyviai nėra kviečiami varžytis dėl viešojo pirkimo sutarties.
Rinkos dalyvio pateikti atsakymai nelaikytini pasiūlymu ir bus naudojami tik rinkos konsultacijos (tyrimo) tikslais, siekiant tinkamai pasirengti būsimam Pirkimui.
Konsultacijų dalyviai konsultacijas teikia neatlygintinai. Jokios išlaidos konsultacijų dalyviams neatlyginamos. Dalyvavimas teikiant konsultacijas nepanaikina teisės ateityje teikti pasiūlymą viešajame pirkime. Rinkos konsultacijų metu gauta informacija, nepažeidžiant Viešųjų pirkimų, atliekamų gynybos ir saugumo srityje, įstatymo reikalavimų, bus naudojama priimant sprendimus dėl Pirkimo organizavimo ir vykdymo.
Perkančioji organizacija, skelbdama viešąjį Pirkimą, neįsipareigoja atsakyti ir (ar) atsižvelgti į visas ar dalį įžvalgų.
Prie Kvietimo pridedami šie priedai, kurie yra neatsiejama Kvietimo dalis:
Kvietimo 1 priedas „Klausimai rinkos dalyviams“, 1 lapas;
Kvietimo 2 priedas „Techninės specifikacijos projektas“, 7 lapai;
Kvietimo 3 priedas „Tiekėjo kvalifikacijos reikalavimų projektas“, 3 lapai;
Kvietimo 4 priedas „Pasiūlymo formos projektas“, 9 lapai;
Kvietimo 5 priedas „Paslaugų pirkimo–pardavimo sutarties projektas“, 19 lapų.
________________
